

»Projekt sofinancirata Republika Slovenija, Ministrstvo za visoko šolstvo, znanost in inovacije ter Evropska unija – NextGenerationEU«



 



 



**RAZPISNA DOKUMENTACIJA ZA ODDAJO JAVNEGA NAROČILA**

Interna številka naročila: 401-1/2024

Ljubljana, maj 2024

**Predmet naročila: Sukcesivna nabava okoljsko manj obremenjujoče računalniške opreme**

**Naročnik:** **Univerza v Ljubljani, Fakulteta za računalništvo in informatiko, Večna pot 113, 1000 Ljubljana**

**Vrsta postopka:** odprti postopek

**Objava naročila:** Portal javnih naročil,Uradni list Evropske unije – portal TED, spletne strani naročnika

Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo.

**KAZALO**

[NAVODILA PONUDNIKOM 4](#_Toc166103401)

[1. PRAVNA PODLAGA 4](#_Toc166103402)

[2. VSEBINA RAZPISNE DOKUMENTACIJE 4](#_Toc166103403)

[3. PREDMET JAVNEGA NAROČILA 4](#_Toc166103404)

[4. POSTOPEK ODDAJE JAVNEGA NAROČILA 6](#_Toc166103405)

[5. ROK IN NAČIN PREDLOŽITVE PONUDBE 6](#_Toc166103406)

[6. ODPIRANJE PONUDB 7](#_Toc166103407)

[7. POJASNILA IN SPREMEMBE RAZPISNE DOKUMENTACIJE 7](#_Toc166103408)

[8. UGOTAVLJANJE SPOSOBNOSTI 8](#_Toc166103409)

[8.1. Subjekti, za katere se ugotavlja sposobnost 8](#_Toc166103410)

[8.2. Razlogi za izključitev 9](#_Toc166103411)

[8.3. Pogoji za priznanje sposobnosti 12](#_Toc166103412)

[9. POJASNJEVANJE, DOPOLNJEVANJE IN SPREMINJANJE PONUDB 12](#_Toc166103413)

[10. FINANČNA ZAVAROVANJA 12](#_Toc166103414)

[10.1. Zavarovanje za dobro izvedbo pogodbenih obveznosti 12](#_Toc166103415)

[11. MERILO 13](#_Toc166103416)

[12. PONUDBENA DOKUMENTACIJA 14](#_Toc166103417)

[12.1. Navodilo za izpolnitev obrazcev 14](#_Toc166103418)

[12.2. Ponudba – ponudbeni predračun 15](#_Toc166103419)

[12.3. Skupna ponudba 15](#_Toc166103420)

[12.4. Ponudba s podizvajalci 16](#_Toc166103421)

[13. ZAUPNOST 17](#_Toc166103422)

[14. ODSTOP OD ODDAJE JAVNEGA NAROČILA 17](#_Toc166103423)

[15. OKVIRNI SPORAZUM 18](#_Toc166103424)

[16. PROTIKORUPCIJSKO DOLOČILO 18](#_Toc166103425)

[17. POUK O PRAVNEM VARSTVU 19](#_Toc166103426)

[PONUDBA – PONUDBENI PREDRAČUN 20](#_Toc166103427)

[PODIZVAJALCI 23](#_Toc166103428)

[IZJAVA PODIZVAJALCA O NEPOSREDNIH PLAČILIH 24](#_Toc166103429)

[MENIČNA IZJAVA 25](#_Toc166103430)

[IZJAVA O UDELEŽBI V LASTNIŠTVU IN O POVEZANIH DRUŽBAH 26](#_Toc166103431)

[IZJAVA O ODSOTNOSTI OSEBNIH POVEZAV 27](#_Toc166103432)

[OKVIRNI SPORAZUM O DOBAVI OKOLJSKO MANJ OBREMENJUJOČE RAČUNALNIŠKE OPREME 28](#_Toc166103433)

# NAVODILA PONUDNIKOM

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/2015, 14/2018, 121/2021, 10/2022, 74/2022, 100/2022, 28/2023 in 88/2023; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
2. Obrazec »Ponudba – ponudbeni predračun«
3. Obrazec »ESPD«
4. Obrazec »Podizvajalci«
5. Obrazec »Izjava podizvajalca o neposrednih plačilih«
6. Obrazec »Menična izjava«
7. Obrazec »Izjava o udeležbi v lastništvu in o povezanih družbah«
8. Obrazec »Izjava o odsotnosti osebnih povezav«
9. Osnutek Okvirnega sporazuma

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila je sukcesivna nabava računalniške opreme, za potrebe UL FRI, skladno z delitvijo in opisom sklopov, za obdobje štirih (4) let. Naročilo je razdeljeno na 4 sklope, in sicer:

* Sklop št. 1: Namizna in prenosna računalniška in periferna oprema za platforme Windows in Linux;
* Sklop št. 2: Strežniki in mrežna oprema;
* Sklop št. 3: Multimedijska oprema;
* Sklop št. 4: Namizna in prenosna računalniška in periferna oprema za platformi Mac OS in iOS.

Ponudnik lahko ponudi javno naročilo za enega ali več sklopov, pri čemer **mora ponuditi predmet vsakega posameznega sklopa v celoti.** Naročnik bo oddal predmetno javno naročilo (tj. prvo naročilo po okvirnem sporazumu) ponudnikom, ki bodo oddali ekonomsko najugodnejšo dopustno ponudbo za vsak posamezen sklop, okvirni sporazum pa bo sklenil z 8 ponudniki, ki bodo oddali prvih 8 ekonomsko najugodnejših dopustnih ponudb za posamezen sklop.

Predmet javnega naročila je strojna oprema oziroma kombinacija strojne ter programske opreme posameznega proizvajalca (ne pa tudi programska oprema/aplikacije, ki so izdelane po naročilu). Vsa ponujena oprema mora vsebovati tudi vso potrebno programsko opremo za delovanje in potrebno opremo za priključitev (kabli, konektorji, adapterji, kartice ipd.). Javno naročilo ne vključuje programske opreme, izdelane po naročilu. Kjer je glede na vrsto opreme to smiselno (nestandardna oprema), so lahko predmet naročila tudi vse dodatne spremljajoče storitve, kot npr. postavitev, izobraževanje, svetovanje, konfiguriranje, upravljanje ipd.

**Predmet naročila v sklopu št. 1 (Namizna in prenosna računalniška in periferna oprema za platforme Windows in Linux) obsega:**

Gre za opremo, namenjeno osebni rabi zaposlenih.

* **osebni računalniki**, **prenosniki** in **tablice**
* **komponente** in **rezervni deli**: ohišja, napajalniki, hladilniki, ventilatorji, osnovne plošče, pomnilnik, procesorji, razširitvene kartice, diski, optični pogoni, polnilci in baterije za prenosnike
* **zunanja oprema**: miške, tipkovnice, grafične tablice, kamere, priklopne postaje (dock), prenapetostna zaščita, sistemi za neprekinjeno napajanje, nosilci, slušalke in mikrofoni za pisarniško uporabo.
* **kabli** in **adapterji**: SATA, HDMI, DP, DVI, VGA, UTP, USB-A, USB-C, hubi USB, audio-video kabli in adapterji, električni kabli, podaljški in razdelilci
* **tiskalniki**, **skenerji**, **večfunkcijske naprave**, **risalniki**
* **nosilci podatkov**: kartice SD, ključki USB, zunanji diski, optični nosilci

**Predmet naročila v sklopu št. 2 (Strežniki in mrežna oprema) obsega:**

Gre za opremo, namenjeno neprekinjenemu delovanju v podatkovnih centrih. Rezervni deli in komponente za strežnike morajo biti na voljo vsaj pet let po nakupu. Združljivi nosilci podatkov (diski, kasete…) morajo biti na voljo vsaj deset let po nakupu.

* **strežniki** in **strežniški sistemi**
* **komponente** in **rezervni deli**: ohišja, napajalniki, hladilniki, osnovne plošče, pomnilnik, procesorji, mrežne kartice, grafične kartice, pospeševalniki AI, HBA
* **naprave za shranjevanje podatkov**: tračne enote, diskovne police
* **nosilci podatkov**: kasete, trajni nosilci podatkov (HDD, SSD)
* **pomožna oprema**: sistemi za neprekinjeno napajanje, preklopniki KVM, električni razdelilci (PDU)
* **mrežna stikala**: pisarniška stikala (1-10 Gb/s Ethernet), strežniška stikala (≥100 Gb/s Ethernet, InfiniBand)
* **kabli** in **komponente**: baker (UTP, DAC), optika (OS2, OM4, AOC), transceiverji (SFP, SFP+, SFP28, SFP56, QSFP, QSFP+, QSFP28, QSFP56, OSFP), PoE injectorji
* **usmerjevalniki** in **požarne pregrade**
* **brezžična oprema**: dostopne točke, kontrolerji
* **orodja**: testerji povezav, orodja za zaključevanje in spajanje kablov

**Predmet naročila v sklopu št. 3 (Multimedijska oprema) obsega:**

* **projektorji** in **televizorji**
* zvočniki, mikrofoni, ojačevalci in ostala profesionalna oprema za zajem, obdelavo in reprodukcijo zvoka
* oddajniki in sprejemniki za prenos zvoka in slike
* avdio in video mešalke, pretvorniki in preklopne matrike.
* rezervni deli in potrošni material za to opremo: žarnice, kabli, vmesniki in ostali drobni material
* slušalke (žične in brezžične)

**Predmet naročila v sklopu št. 4 (Namizna in prenosna računalniška in periferna oprema za platformi Mac OS in iOS) obsega:**

* prenosni računalniki
* tablični računalniki
* namizni računalniki
* monitorji
* drobni in potrošni računalniški material: diski, miške, baterije, zunanje priključne enote, USB pretvorniki, rezervni deli (napajalnik, grafične kartice, pomnilnik), in druga računalnikom pripadajoča oprema

Javno naročilo se izpolni na lokaciji: Univerza v Ljubljani, Fakulteta za računalništvo in informatiko, Večna pot 113, 1000 Ljubljana.

Ne glede na sklop javnega naročila morajo biti osebni in prenosni računalniki ter zasloni uvrščeni v najvišji energijski razred, ki je dostopen na trgu, delež opreme za zajem, obdelavo in prikaz slik ter televizorjev, ki so uvrščeni v najvišji energijski razred, dostopen na trgu, pa mora znašati najmanj 70 % vseh ponujenih artiklov.

# POSTOPEK ODDAJE JAVNEGA NAROČILA

Za oddajo javnega naročila se izvede odprti postopek (40. člen ZJN-3).

Ponudnik lahko odda ponudbo za enega ali več sklopov. Ponudnik v obrazcu »Enotni evropski dokument v zvezi z oddajo javnega naročila – ESPD« navede, za kateri sklop oziroma sklope oddaja ponudbo. Za vsakega od sklopov se zahteva neobstoj vseh razlogov za izključitev, ki so navedeni v tej razpisni dokumentaciji. Ostale zahteve naročnika (pogoji za sodelovanje in zahteve, določene v drugih delih razpisne dokumentacije) morajo ponudniki izpolnjevati, kot so zapisane za posamezen sklop.

Naročnik bo, na podlagi pogojev in meril, določenih v tej razpisni dokumentaciji, oddal predmetno javno naročilo (tj. prvo naročilo po okvirnem sporazumu) ponudnikom, ki bodo oddali ekonomsko najugodnejšo dopustno ponudbo za vsak posamezen sklop, poleg tega bo za vsakega od sklopov izbral osem (8) ponudnikov (oziroma manj ponudnikov, če bo prejel manj, kot 8 dopustnih ponudb), ki bodo oddali ekonomsko najugodnejše dopustne ponudbe, s katerimi bo sklenil okvirni sporazum. Naročnik bo oddal javno naročilo oziroma sklenil okvirni sporazum s ponudniki, ki bodo oddali ekonomsko najugodnejše dopustne ponudbe za posamezen sklop, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 14.6.2024 do 09:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb ponudbe ne bo več mogoče oddati.

# ODPIRANJE PONUDB

Odpiranje ponudb bo potekalo avtomatično v informacijskem sistemu e-JN na dan poteka roka za oddajo ponudb ob 10:00 uri, na spletnem naslovu <https://ejn.gov.si/>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# POJASNILA IN SPREMEMBE RAZPISNE DOKUMENTACIJE

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do **30.5.2024 do 10:00 ure.** Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora na obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani portala e-JN: <https://ejn.gov.si/espd/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij dobavljene opreme ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od naslednjih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 s spremembami in dopolnitvami) ali za primerljiva kazniva dejanja, ki so jih izrekla tuja sodišča, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi; **v delu II.B obrazca ESPD je obvezna navedba EMŠO številk vseh fizičnih oseb gospodarskih subjektov iz prvega odstavka 75. člena ZJN-3, ki so slovenski državljani**).
1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe. Gospodarskega subjekta se ne izloči, če gospodarski subjekt do roka za oddajo ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo ponudbe (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Pri gospodarskem subjektu je v zadnjih treh letih pred potekom roka za oddajo ponudb pristojni organ Republike Slovenije ali druge države članice ali tretje države ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko na kakršen koli način izkaže kršitev obveznosti na področju okoljskega, socialnega ali delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah ali predpisih mednarodnega okoljskega, socialnega in delovnega prava. Seznam mednarodnih socialnih in okoljskih konvencij določa Priloga X Direktive 2014/24/EU oziroma Priloga XIV Direktive 2014/25/EU (točka a šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Nad gospodarskim subjektom se je začel postopek zaradi insolventnosti ali prisilnega prenehanja ali postopek likvidacije, ali njegova sredstva ali poslovanje upravlja upravitelj ali sodišče, ali so njegove poslovne dejavnosti začasno ustavljene, ali se je v skladu s predpisi druge države nad njim začel postopek ali pa je nastal položaj z enakimi pravnimi posledicami (točka b šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Naročnik lahko z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta (točka c šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Pri gospodarskem subjektu so se pri prejšnji pogodbi o izvedbi javnega naročila ali prejšnji koncesijski pogodbi pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka f šestega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2, 4 ali 6 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje naslednjih pogojev za priznanje sposobnosti:

1. Gospodarski subjekt mora biti registriran za opravljanje dejavnosti, ki je predmet tega javnega naročila (prvi odstavek 76. člena ZJN-3).

Pogoj mora izpolnjevati vsak gospodarski subjekt v ponudbi (razen fizičnih oseb, ki po praksi Državne revizijske komisije štejejo za podizvajalce, vendar niso kot samostojni podjetniki registrirani za opravljanje dejavnosti). Izpolnjevanje pogoja se zahteva za vse sklope.

Dokazilo:

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt v zadnjih šestih (6) mesecih pred potekom roka za oddajo ponudb ni imel blokiranega nobenega transakcijskega računa.

Pogoj morajo izpolnjevati vsi gospodarski subjekti v ponudbi (razen fizičnih oseb, ki po praksi Državne revizijske komisije štejejo za podizvajalce, vendar niso kot samostojni podjetniki registrirani za opravljanje dejavnosti). Izpolnjevanje pogoja se zahteva za vse sklope.

Dokazilo:

* **Izpolnjen obrazec ESPD** (za vse gospodarske subjekte v ponudbi).

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 ter v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja zahteva predložitev naslednjih finančnih zavarovanj.

## Zavarovanje za dobro izvedbo pogodbenih obveznosti

Okvirni sporazum o javnem naročilu bo postal veljaven pod pogojem, da izbrani ponudnik predloži finančno zavarovanje za dobro izvedbo pogodbenih obveznosti, skladno s to točko razpisne dokumentacije. Izbrani ponudnik bo moral skupaj s podpisom Okvirnega sporazuma naročniku predložiti tri originalne podpisane in žigosane bianko menice v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava**, s katero naročnika za primer sklenitve Okvirnega sporazuma ter izpolnitve katere od spodaj navedenih okoliščin pooblasti za izpolnitev vsake od bianko menic do višine 310.000,00 EUR v sklopu št. 1, 1.000.000,00 EUR v sklopu št. 2, 150.000,00 EUR v sklopu št. 3 oziroma 80.000,00 EUR v sklopu št. 4.

Če se bo skladno s 95. členom ZJN-3 spremenila vrednost predmeta naročila, bo moral izbrani ponudnik temu ustrezno spremeniti oziroma nadomestiti tudi finančno zavarovanje.

Finančno zavarovanje lahko naročnik izpolni in unovči do poteka obdobja veljavnosti okvirnega sporazuma plus 30 dni, če:

* dobavitelj ne prične izpolnjevati svojih pogodbenih obveznosti v roku in v skladu z določili okvirnega sporazuma,
* dobavitelj preneha izpolnjevati svoje pogodbene obveznosti v skladu z določili okvirnega sporazuma,
* dobavitelj svojih obveznosti ne izpolni skladno z okvirnim sporazumom, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* dobavitelj odstopi od okvirnega sporazuma brez utemeljenega razloga, ki bi izviral iz sfere naročnika,
* naročnik odstopi od okvirnega sporazuma iz utemeljenega razloga, ki izvira iz sfere dobavitelja,
* dobavitelj naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika,
* dobavitelj naročniku poda zavajajoče ali lažne izjave, podatke oziroma dokumente,
* dobavitelj ne odpravi v celoti, ustrezno in v določenih rokih vseh notificiranih napak,
* dobavitelj naročniku skladno z njegovim pozivom ne izroči novega oziroma spremenjenega finančnega zavarovanja.

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR z DDV za posamezen sklop. Naročnik bo naročilo v posameznem sklopu (tj. prvo naročilo po okvirnem sporazumu) oddal ponudniku, ki bo v dopustni ponudbi ponudil najnižjo skupno ponudbeno ceno z DDV, okvirni sporazum v posameznem sklopu pa bo naročnik sklenil z osmimi (8) ponudniki (oziroma z ustreznim manjšim številom ponudnikov, če bo prejel manj dopustnih ponudb), ki bodo v dopustni ponudbi ponudili najnižje skupne ponudbene cene z DDV (razen v primerih, opisanih v točki 14 »Odstop od oddaje javnega naročila«). Ponudniki zaokrožijo ponudbeno ceno na največ dve decimalni mesti.

V primeru, da bo najnižja skupna ponudbena cena z DDV za prvo ali osmo mesto v posameznem sklopu v dveh ali več ponudbah enaka, bo naročnik med njimi izbral tisto ponudbo, ki je bila na portalu e-JN oddana prej.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti naslednjo dokumentacijo:

1. Obrazec »Ponudba – ponudbeni predračun«
2. Obrazec »ESPD« (za vse gospodarske subjekte v ponudbi)
3. Obrazec »Podizvajalci«
4. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila)
5. Obrazec »Menična izjava«
6. Obrazec »Izjava o udeležbi v lastništvu in o povezanih družbah«
7. Obrazec »Izjava o odsotnosti osebnih povezav«
8. Osnutek Okvirnega sporazuma.

Vsi ponudbeni obrazci morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. Namesto lastnoročnega podpisa in žiga so lahko dokumenti podpisani z varnim elektronskim podpisom, overjenim s kvalificiranim digitalnim potrdilom. Izjema od navedenih zahtev velja za obrazec za osnutek Okvirnega sporazuma, za katerega ni treba, da je izpolnjen, podpisan in žigosan, ponudnik pa se z njegovo predložitvijo v ponudbi strinja z njegovo vsebino.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno s stroški finančnih zavarovanj in morebitnimi drugi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik.

V primerih, ko je v tej razpisni dokumentaciji naveden določen standard, izdelava ali izvor ali določen postopek, značilen za proizvode ali storitve določenega gospodarskega subjekta, ali blagovne znamke, patenti, tipi ali določeno poreklo ali proizvodnja, ki dajejo prednost nekaterim podjetjem ali proizvodom ali jih izločajo, je zahtevano, kot je navedeno, ali enakovredno (pri čemer ponudnik v ponudbi predloži dokazilo o enakovrednosti).

## Ponudba – ponudbeni predračun

Ponudnik vpiše v obrazec »Ponudba – ponudbeni predračun« poleg drugih podatkov skupno ponudbeno ceno v EUR brez DDV, znesek DDV in skupno ponudbeno ceno z DDV.

Ponujena cena mora zajemati vse popuste in stroške (stroške dela, dobave, montaže, stroške potrošnega materiala, potrebovanih strojev in opreme, zavarovanj, pridobitve listin in dokumentacije, špediterske, prevozne, carinske, organizacijske, režijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet ponudbe mora izpolnjevati vse tehnične in druge zahteve, navedene v tehničnih specifikacijah in ostalih delih te razpisne dokumentacije. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila. Variantne ponudbe niso dovoljene.

Ponudnik mora v Ponudbi – ponudbenem predračunu izpolniti in ponuditi vse postavke, pri čemer morajo biti cene vpisane v EUR ter zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbenega predračuna.

Ponudba mora biti veljavna še pet mesecev od poteka roka za oddajo ponudb.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.

**Ponudnik v sistemu e-JN naloži v razdelek »Predračun« izpolnjen, podpisan in žigosan obrazec Ponudba v .pdf datoteki, ki bo dostopen na javnem odpiranju ponudb.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu in o povezanih družbah ter obrazec Izjava o odsotnosti osebnih povezav.

Obrazce Ponudba – ponudbeni predračun, Podizvajalci ter Menična izjava podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, lahko naročnik zahteva, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

**Naročnik na podlagi osmega odstavka 94. člena ZJN-3 določa, da se določila te točke uporabljajo le za podizvajalce, katerih zmogljivosti uporablja ponudnik, to je podizvajalce, s katerimi ponudnik izpolnjuje pogoje za priznanje sposobnosti iz točke 8.3 ali meril iz točke 11 teh navodil ponudnikom.**

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

V kolikor ponudnik podizvajalca ne prijavlja na vse sklope, naj bo iz navedbe na obrazcu ESPD za posameznega podizvajalca razvidno, za katere sklope je podizvajalec prijavljen.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsakega podizvajalca. Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti tudi izpolnjen, podpisan, datiran in žigosan obrazec »Podizvajalci«.

V primeru, ko podizvajalec zahteva neposredna plačila, mora ponudnik v prijavi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«. Kadar je predvideno, da bodo neposredna plačila znašala več, kot 10.000,00 EUR brez DDV, je treba za takega podizvajalca predložiti tudi obrazec Izvaja o udeležbi v lastništvu in o povezanih družbah.

# ZAUPNOST

Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Naročnik ne bo varoval zaupnosti podatkov, ki so po veljavnem pravu javni.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za kakršne koli stroške ali škodo.

# OKVIRNI SPORAZUM

Osnutek okvirnega sporazuma, ki ga bo naročnik sklenil z izbranimi ponudniki (do 8 za vsak sklop, odvisno od števila dopustnih ponudb), je del te razpisne dokumentacije. Zaželeno je, da ponudnik osnutek okvirnega sporazuma na mestih, kjer je to predvideno, izpolni z manjkajočimi podatki. Ponudnikom v fazi priprave in oddaje ponudbe osnutka okvirnega sporazuma še ni treba datirati, podpisati in žigosati.

Naročnik bo okvirni sporazum pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev, prejel naročilo za posamezne sklope in podobno, ter ga posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku petih (5) dni od prejema s strani naročnika podpisanega okvirnega sporazuma podpisati in vrniti okvirni sporazum naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis okvirnega sporazuma v zgoraj navedenem roku, lahko naročnik pristane tudi na daljši rok za sklenitev okvirnega sporazuma, ni pa k temu zavezan.

Okvirni sporazum je sklenjen z dnem, ko ga podpiše zadnja izmed pogodbenih strank, veljati pa začne, ko izbrani ponudnik naročniku predloži finančno zavarovanje za dobro izvedbo pogodbenih obveznosti.

Okvirni sporazum, ki ga bo naročnik sklenil z izbranimi ponudniki, se bo izvajal tako, da se bo s ponudniki za oddajo vsakega posamičnega naročila znotraj okvirnega sporazuma ponovno odpirala konkurenca. Odpiranje konkurence bo potekalo v skladu z naslednjim postopkom:

a)     za vsako naročilo, ki se oddaja, se naročnik po potrebi (zlasti na pobudo dobaviteljev) pisno posvetuje z gospodarskimi subjekti, podpisniki okvirnega sporazuma za posamezen sklop;

b)     naročnik ob upoštevanju dejavnikov, kot sta kompleksnost predmeta javnega naročila in čas, potreben za pošiljanje ponudb, določi rok, ki je dovolj dolg, da ponudnikom omogoča predložitev ponudb za vsako posamezno naročilo;

c)     ponudbe se predložijo v elektronski pisni obliki in se ne odprejo do izteka roka, določenega za odgovor ponudnikom (naročanje lahko poteka tudi preko v ta namen vzpostavljenega informacijskega sistema, če ga naročnik v času trajanja okvirnega sporazuma vzpostavi);

č)    naročnik odda posamezna naročila ponudnikom, ki so predložili najboljšo ponudbo na podlagi merila najnižja ponudbena cena z DDV.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti okvirnega sporazuma (z izjemo zakonitega uveljavljanja pravnega varstva), ponudnik ne sme pričenjati dejanj, ki bi lahko povzročila, da okvirni sporazum ne bi pričel veljati ali ne bi bil izpolnjen. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri ponudnika ali bi vplivali na nepristranskost Državne revizijske komisije.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/2011, 60/2011, 63/2013, 90/2014, 60/2017 in 72/2019; ZPVPJN) določa drugače. Zahtevek za revizijo se vloži v roku iz 25. člena ZPVPJN.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 4.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT KODA: BSLJSI2X; IBAN:SI56011001000358802 – taksa za postopek revizije javnega naročanja.

Za plačilo za takse se uporabi referenca po modelu 11. Referenca je sestavljena iz treh podatkov (P1 - P2 - P3). Prvi in drugi del reference, P1 in P2, sta vedno enaka in se ločita z vezajem, pri čemer je vrednost P1: 16110, vrednost P2: 7111290. Zadnji, tretji del reference, P3, predstavlja številko objave obvestila o javnem naročilu na Portalu javnih naročil. Sestavljen je iz 8 cifer, pri čemer je prvih šest cifer namenjenih številki objave obvestila o naročilu, zadnji dve mesti pa sta namenjeni navedbi letnice iz številke objave javnega naročila.

Univerza v Ljubljani,

Fakulteta za računalništvo in informatiko

izr. prof. dr. Mojca Ciglarič, dekanja

# PONUDBA – PONUDBENI PREDRAČUN

|  |  |
| --- | --- |
| Naziv ponudnika |  |
| Naslov |  |
| Matična številka |  |

V postopku oddaje javnega naročila »Sukcesivna nabava okoljsko manj obremenjujoče računalniške opreme« naročnika UL, Fakulteta za računalništvo in informatiko, kot ponudnik oziroma vodilni partner za skupino ponudnikov dajemo naslednjo ponudbo, veljavno 5 mesecev od roka za oddajo ponudb, skladno z razpisno dokumentacijo javnega naročila in veljavnimi predpisi.

Ponudbo dajemo za sklope (**ustrezno obkrožiti**): **1 2 3 4**

**Sklop št. 1: Namizna in prenosna računalniška in periferna oprema za platforme Windows in Linux**

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na EM brez DDV | Cena postavke brez DDV |
| 1. | Prenosni računalnik | kom | 30 |  |  |

Tehnične specifikacije prenosnega računalnika v sklopu št. 1:

* operacijski sistem Microsoft Windows
* zaslon vsaj 15'', ločljivost vsaj 1920x1080
* vsaj 1TB SSD
* tipkovnica, odporna proti polivanju
* napajanje prek USB-C
* možnost priklopa zaslona prek istega vhoda kot napajanje
* vsaj en izhod HDMI
* vsaj 16GB RAM

Skupna ponudbena cena za sklop št. 1 znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_% | EUR |
| Skupna ponudbena cena z DDV | EUR |

**Sklop št. 2: Strežniki in mrežna oprema**

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na EM brez DDV | Cena postavke brez DDV |
| 1. | Stikalo 10 Gb/s | kom | 2 |  |  |

Tehnične specifikacije stikala 10 Gb/s v sklopu št. 2:

* 48× 10 Gb/s RJ45
* ≥4×SFP28 ali ≥2×QSFP28 uplink
* PoE++
* redundantno napajanje
* smer hlajenja P2C (power supply → connectors)
* podpira VLAN, port isolation, MACsec, QoS, MLAG, 802.11x, BGP, VXLAN
* podpira upravljanje preko SSH z ansible ipd.

Skupna ponudbena cena za sklop št. 2 znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_% | EUR |
| Skupna ponudbena cena z DDV | EUR |

**Sklop št. 3: Multimedijska oprema**

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na EM brez DDV | Cena postavke brez DDV |
| 1. | Komplet mikrofon – oddajnik – sprejemnik | 2 | kpl |  |  |

Tehnične specifikacije kompleta mikrofon – oddajnik – sprejemnik v sklopu št. 3:

* kravatni mikrofon, primerljiv z AKG CK99L
* oddajnik za pritrditev na pas, z možnostjo nastavitve kanala, primerljiv z AKG PT470
* sprejemnik z možnostjo nastavitve kanala, primerljiv (vsaj takšen ali boljši po vseh parametrih) z AKG SR470.

Skupna ponudbena cena za sklop št. 3 znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_% | EUR |
| Skupna ponudbena cena z DDV | EUR |

**Sklop št. 4: Namizna in prenosna računalniška in periferna oprema za platformi Mac OS in iOS**

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na EM brez DDV | Cena postavke brez DDV |
| 1. | Namizni računalnik | kom | 1 |  |  |
| 2. | Prenosni računalnik | kom | 1 |  |  |

Tehnične specifikacije namiznega računalnika v sklopu št. 4:

* Čip Apple M3
* 8-jedrna CPE
* 10-jedrna GPE
* 16-jedrni Neural Engine
* 8 GB enotnega pomnilnika
* 512 GB SSD shrambe
* Zaslon Retina 4.5K
* Dva priključka Thunderbolt/USB 4
* Dva priključka USB 3
* Gigabitni Ethernet
* Magic Mouse
* Magic Keyboard s Touch ID

Tehnične specifikacije prenosnega računalnika v sklopu št. 4:

* Čip Apple M3
* 8-jedrna CPE
* 10-jedrna GPE
* 16-jedrni Neural Engine
* 16 GB enotnega pomnilnika
* 512 GB SSD shrambe
* Zaslon Liquid Retina s True Tone
* Touch ID
* Force Touch Trackpad
* Magic Keyboard

Skupna ponudbena cena (seštevek zgornjih postavk) za sklop št. 4 znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_% | EUR |
| Skupna ponudbena cena z DDV | EUR |

Z oddajo ponudbe potrjujemo, da bomo naročilo izpolnili na način in pod pogoji, kot so navedeni v razpisni dokumentaciji, vključno z osnutkom okvirnega sporazuma.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Sukcesivna nabava okoljsko manj obremenjujoče računalniške opreme« naročnika UL, Fakulteta za računalništvo in informatiko, izjavljamo, da bomo javno naročilo izvedli z naslednjimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec (specificirano po sklopih) | Kontaktna oseba podizvajalca, telefon, e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Sukcesivna nabava okoljsko manj obremenjujoče računalniške opreme« naročnika UL, Fakulteta za računalništvo in informatiko, na podlagi četrte alineje drugega odstavka 94. člena ZJN-3 dajemo zahtevo, da naročnik Univerza v Ljubljani, Fakulteta za računalništvo in informatiko, Večna pot 113, 1000 Ljubljana, namesto ponudnika:

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Sukcesivna dobava okoljsko manj obremenjujoče računalniške opreme« naročnika UL, Fakulteta za računalništvo in informatiko, pooblaščamo naročnika Univerza v Ljubljani, Fakulteta za računalništvo in informatiko, Večna pot 113, 1000 Ljubljana, da izpolni v vseh neizpolnjenih delih, vključno s pripisom »brez protesta«, vsako od podpisanih in žigosanih bianko menic za dobro izvedbo pogodbenih obveznosti, ki jih bomo predložili naročniku v primeru sklenitve Okvirnega sporazuma o dobavi okoljsko manj obremenjujoče računalniške opreme, in sicer do zneskov: 310.000,00 EUR za sklop št. 1; 1.000.000,00 EUR za sklop št. 2; 150.000,00 EUR za sklop št. 3 in 80.000,00 EUR za sklop št. 4. Ta menična izjava je veljavna do poteka obdobja veljavnosti Okvirnega sporazuma plus 30 dni.

Naročnik lahko vsako od bianko menic izpolni in unovči do poteka obdobja veljavnosti okvirnega sporazuma plus 30 dni v primerih, če:

1. dobavitelj ne prične izpolnjevati svojih pogodbenih obveznosti v roku in v skladu z določili okvirnega sporazuma,
2. dobavitelj preneha izpolnjevati svoje pogodbene obveznosti v skladu z določili okvirnega sporazuma,
3. dobavitelj svojih obveznosti ne izpolni skladno z okvirnim sporazumom, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
4. dobavitelj odstopi od okvirnega sporazuma brez utemeljenega razloga, ki bi izviral iz sfere naročnika,
5. naročnik odstopi od okvirnega sporazuma iz utemeljenega razloga, ki izvira iz sfere dobavitelja,
6. dobavitelj naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika,
7. dobavitelj naročniku poda zavajajoče ali lažne izjave, podatke oziroma dokumente,
8. dobavitelj ne odpravi v celoti, ustrezno in v določenih rokih vseh notificiranih napak,
9. dobavitelj naročniku skladno z njegovim pozivom ne izroči novega oziroma spremenjenega finančnega zavarovanja.

S to izjavo tudi pooblaščamo naročnika, da predloži izpolnjeno menico v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. Menični znesek se nakaže na transakcijski račun naročnika, št. SI56 0110 0603 0708 768, odprt pri Banki Slovenije.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU IN O POVEZANIH DRUŽBAH

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Sukcesivna nabava okoljsko manj obremenjujoče računalniške opreme« naročnika UL, Fakulteta za računalništvo in informatiko, dajemo naslednjo izjavo o udeležbi v lastništvu gospodarskega subjekta in o povezanih osebah.

V lastništvu zgoraj navedenega gospodarskega subjekta so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so z zgoraj navedenim subjektom povezane družbe, so (op. v primeru odsotnosti povezanih družb tabele ni treba izpolniti):

|  |  |  |
| --- | --- | --- |
| Št. | Naziv | Naslov |
| 1 |  |  |
| 2 |  |  |
| 3 |  |  |
| 4 |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Sukcesivna nabava okoljsko manj obremenjujoče računalniške opreme« naročnika UL, Fakulteta za računalništvo in informatiko, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni (oziroma kot s.p. nisem) povezan s funkcionarjem naročnika in po mojem vedenju ni (oziroma kot s.p. nisem) povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

*Izjavo poda ena od odgovornih oseb ponudnika.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# OKVIRNI SPORAZUM O DOBAVI OKOLJSKO MANJ OBREMENJUJOČE RAČUNALNIŠKE OPREME

ki ga sklepata:

**NAROČNIK:** Univerza v Ljubljani, Fakulteta za računalništvo in informatiko (FRI), Večna pot 113, 1000 Ljubljana,

 ki ga zastopa dekanja izr. prof. dr. Mojca Ciglarič

 Matična številka: 1627023000

 ID številka za DDV: SI67909027

in

**DOBAVITELJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ki ga zastopa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »Sukcesivna nabava okoljsko manj obremenjujoče računalniške opreme«, št. objave na Portalu javnih naročil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* je bila druga stranka tega okvirnega sporazuma (dobavitelj) izbrana kot ponudnik, ki je oddal eno od ekonomsko najugodnejših dopustnih ponudb;
* sta ponudba dobavitelja z vsemi prilogami in razpisna dokumentacija za navedeno javno naročilo sestavni del tega okvirnega sporazuma in dobavitelja zavezujeta v celoti ter enako, kot ta okvirni sporazum. V primeru nezdružljivosti med določili okvirnega sporazuma in ponudbe dobavitelja oziroma razpisne dokumentacije, veljajo najprej določila okvirnega sporazuma, nato določila razpisne dokumentacije in nato ponudba.
	1. **člen**

**(predmet okvirnega sporazuma)**

S tem okvirnim sporazumom se pogodbeni stranki dogovorita, da bo naročnik skladno z dejanskimi potrebami dobavitelju pošiljal povpraševanja za sukcesivno nabavo nove, nerabljene računalniške opreme za potrebe UL FRI, skladno z delitvijo in opisom sklopov. Dobavitelj se zaveže, da bo na naročnikova povpraševanja oddajal ponudbe ter, v primeru vsakokratne izbire njegove ponudbe za izpolnitev naročila, naročilo izpolnil skladno s tem okvirnim sporazumom, povpraševanjem naročnika in posamezno ponudbo, naročnik pa se zaveže, da bo dobavitelju za to plačal pogodbeno ceno. Javno naročilo, na podlagi katerega je sklenjen ta okvirni sporazum, šteje za prvo povpraševanje po tem okvirnem sporazumu.

Dobavitelj mora biti s strani proizvajalcev oziroma principalov opreme pooblaščen za prodajo opreme, ki jo ponuja oziroma dobavlja naročniku na podlagi tega okvirnega sporazuma.

Okvirni sporazum se sklepa za naslednje sklope javnega naročila:

* Sklop št. 1: Namizna in prenosna računalniška in periferna oprema za platforme Windows in Linux;
* Sklop št. 2: Strežniki in mrežna oprema;
* Sklop št. 3: Multimedijska oprema;
* Sklop št. 4: Namizna in prenosna računalniška in periferna oprema za platformi Mac OS in iOS.

Vsebina posameznega sklopa je podrobneje opredeljena v razpisni dokumentaciji za oddajo predmetnega javnega naročila, v Navodilih ponudnikom, v točki 3: »Predmet javnega naročila«, ki dobavitelja v celoti zavezuje. Dobavitelj mora okvirni sporazum ter vsakokratno posamezno naročilo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Dobavitelj izjavlja, da mu je poznan predmet okvirnega sporazuma in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno izvedbo dobav oziroma storitev.

Ne glede na sklop javnega naročila morajo biti osebni in prenosni računalniki ter zasloni uvrščeni v najvišji energijski razred, ki je dostopen na trgu, delež opreme za zajem, obdelavo in prikaz slik ter televizorjev, ki so uvrščeni v najvišji energijski razred, dostopen na trgu, pa mora znašati najmanj 70 % vseh ponujenih artiklov.

* 1. **člen**

**(količine in cene)**

Količino in vrsto posameznega naročila znotraj tega okvirnega sporazuma je vnaprej objektivno nemogoče določiti. Naročnik bo naročal opremo skladno z dejanskimi potrebami in se ne zavezuje dobavitelju oddati določene količine ali vrednosti naročil. Maksimalna skupna vrednost, do katere bo naročnik naročal opremo pri vseh dobaviteljih na podlagi tega okvirnega sporazuma, znaša 29.500.000,00 EUR brez DDV, od tega 5.500.000,00 EUR brez DDV v sklopu št. 1, 20.000.000,00 EUR brez DDV v sklopu št. 2, 2.500.000,00 EUR brez DDV v sklopu št. 3 in 1.500.000,00 EUR brez DDV v sklopu št. 4. Vsebino ter pogoje posameznih naročil (tj. vrsto, lastnosti, količino, dobavni rok, kakovost in opis predmeta nabave ipd.) bo naročnik določil v vsakokratnem posameznem povpraševanju na podlagi tega okvirnega sporazuma.

Naročnik se z okvirnim sporazumom ne zavezuje, da bo naročil določeno količino opreme, saj je količina zanj v trenutku sklenitve okvirnega sporazuma objektivno neugotovljiva. Naročnik pa se z okvirnim sporazumom zavezuje, da bo v primerih, ko bo naročal blago, ki je predmet tega okvirnega sporazuma, naročal blago na način, naveden v okvirnem sporazumu.

Merilo za oddajo posameznega javnega naročila je najnižja ponudbena cena z DDV.

Pri oblikovanju ponudbene cene za posamezno naročilo mora dobavitelj upoštevati vse stroške, ki jih bo imel z izvedbo naročila. Dobavitelj navede strukturo ponudbene cene, in sicer tako, da specificira posamezne postavke (vključno z morebitnimi popusti), iz katerih izhaja končna ponudbena cena.

* 1. **člen**

**(način obračunavanja in plačila)**

Vsakokratno dobavljeno opremo po tem okvirnem sporazumu bo dobavitelj obračunal z izstavitvijo računa, ki ga bo naročniku dostavil v elektronski obliki (e-račun). Dobavitelj mora izdanemu računu priložiti specifikacijo s popisom dobavljene opreme.

Naročnik bo poravnaval svoje obveznosti do dobavitelja po tem okvirnem sporazumu na podlagi pravilno izstavljenih računov, izstavljenih v roku 8 dni po vsakokratnem uspešno opravljenem prevzemu. Dobavitelj izstavi račun na podlagi dejansko realiziranih količin in cen na enoto mere po vsakokratni izbrani ponudbi.

Naročnik plača nesporni del pravilno izstavljenega računa v roku 30 dni od dneva njegovega prejema. V kolikor veljavni predpisi določajo ali dopuščajo daljši plačilni rok, se uporabi tak daljši rok, kot je določen, oziroma najdaljši rok, kot je dopuščen s predpisi. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do dobavitelja se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je dobavitelj upravičen do zakonskih zamudnih obresti.

* 1. **člen**

**(način oddaje posameznih naročil)**

Naročnik naroča opremo sukcesivno glede na potrebe po tovrstni opremi. Naročnik bo ob vsakokratnem naročanju opreme k oddaji ponudb povabil vse dobavitelje, s katerimi ima sklenjen ta okvirni sporazum v sklopu, v katerem naroča opremo. Z oddajo povpraševanja se naročnik v ničemer ne zavezuje, da bo posamezno naročilo tudi oddal.

Naročnik lahko za vsakokratno posamezno naročilo določi višino zagotovljenih sredstev. Ponudbe, ki presegajo zagotovljena sredstva za posamezno naročilo, naročnik kot nedopustne zavrne. Naročnik lahko (ne glede na višino zagotovljenih sredstev), v kolikor na trgu najde ugodnejšo ponudbo od ponujenih s strani dobaviteljev, le-te o tem obvesti, njihove ponudbe zavrne ter jih pozove k ponovni predložitvi ponudb.

Naročnik hkrati pošlje povpraševanje vsem dobaviteljem, s katerimi ima sklenjen okvirni sporazum za sklop opreme, ki je predmet posameznega naročila. Naročnik pri oddaji povpraševanja odgovarja zgolj, da sporočilo zapusti njegov informacijski sistem in ne odgovarja za to, da dobavitelj dejansko prejme elektronsko sporočilo. Morebitno spremembo elektronskega naslova, navedenega na obrazcu ESPD oziroma v tem okvirnem sporazumu, dobavitelj sporoči naročniku brez nepotrebnega odlašanja.

Po preteku roka za oddajo ponudb naročnik elektronsko pisno obvesti vse dobavitelje, ki so oddali ponudbo, o izbranem najugodnejšem dobavitelju ter njegovi ponudbeni ceni, oziroma o morebitnem dejstvu, da naročila ne bo oddal. Naročnik potrdi naročilo, ki se v elektronski obliki pošlje izbranemu ponudniku. Šele pošiljanje elektronskega potrdila naročila šteje za izdajo naročilnice, na podlagi katerega mora dobavitelj opraviti naročeno dobavo v določenem roku. S tem dejanjem naročnika postaneta povpraševanje naročnika in ponudba izbranega dobavitelja za posamezno naročilo sestavni del tega okvirnega sporazuma.

Ne glede na prejšnji odstavek naročnik odda posamezno naročilo, katerega vrednost je enaka ali višja od vrednosti, od katere dalje je treba javno naročilo poslati v objavo Uradu za publikacije Evropske unije, z objavo odločitve glede oddaje javnega naročila na portalu javnih naročil, kot to ureja 90. člen ZJN-3. V takem primeru šteje dobavni tok od dne objave odločitve na portalu javnih naročil, v kolikor naročnik ne določi drugače.

Če naročnik za posamezno naročilo ne pridobi nobene ponudbe ali, če so vse prejete ponudbe nedopustne (vključno iz razloga preseganja zagotovljenih sredstev naročnika za posamezno naročilo), sme naročnik tako naročilo oddati tudi na trgu, vendar pod enakimi pogoji, kot jih je predstavil v povpraševanju po tem sporazumu. Če naročnik spremeni pogoje oziroma vsebino neuspelega povpraševanja, to šteje za novo povpraševanje.

* 1. **člen**

**(dobava in prevzem)**

Oprema se dostavlja na lokacijo naročnika: Univerza v Ljubljani, Fakulteta za računalništvo in informatiko, Večna pot 113, 1000 Ljubljana.

Dobavitelj mora hkrati z blagom ob prevzemu naročniku izročiti tudi pravilno izpolnjeno dobavnico. Rok dobave pri posameznem naročilu se določi v posameznem povpraševanju, dobavitelj pa se z oddajo ponudbe s takim rokom strinja. Rok dobave za prvo naročilo (tj. naročilo, ki je bilo del postopka, na podlagi katerega je sklenjen ta okvirni sporazum) je 45 dni.

Dobavitelj mora naročnika (vsakokratnega skrbnika okvirnega sporazuma), o nameravani dobavi predhodno obvestiti. V obvestilu mora navesti uro možnega začetka dobave, način dobave in količino ter vrsto blaga. Naročnik mora prevzem potrditi brez nepotrebnega odlašanja. Naročnik blaga, ki ni bilo tako najavljeno ali katerega dobava poteka v nasprotju z dogovorjenim načinom, ni dolžan sprejeti.

V sklopu št. 3 (Multimedijska oprema) mora dobavitelj v okviru pogodbene cene skupaj z dobavo izvesti tudi montažo in konfiguracijo opreme ter »zagon v živo«.

Preverjanje kakovosti in obsega realizacije predmeta naročila izvaja naročnik, ki lahko po potrebi (po lastni presoji) organizira tudi komisijo za preverjanje kakovosti in obsega dobave, v sestavi: naročnik, dobavitelj in zunanji svetovalec naročnika. Nalogi komisije sta: primerjava dobavljene opreme z vsebino predmeta posameznega naročila in primerjava z dostavljenimi specifikacijami oziroma popisom opreme (v sklopu št. 3 tudi preverjanje ustreznosti spremljevalnih storitev, opisanih v prejšnjem odstavku). Rezultati komisijskih preverjanj morajo biti dokumentirani, pri čemer je pozitiven rezultat pogoj za realizacijo plačil.

Naročnik je dolžan vse napake oziroma pomanjkljivosti, ki bi jih odkril, sporočiti dobavitelju po pošti ali po elektronski pošti, v zakonskih rokih za grajanje napak. Morebitne ugotovljene napake je dolžan dobavitelj odpraviti v sorazmernem roku, ki ga določi naročnik, upoštevajoč pomen napak za uporabo dobavljene opreme ter zahtevane aktivnosti za odpravo napak, pri čemer primarni način odprave napak predstavlja zamenjava neustrezne opreme. Če dobavitelj ne odpravi napak v postavljenem roku, jih je upravičen odpraviti naročnik na stroške dobavitelja. Navedeno naročniku ne preprečuje uveljavitve sankcij po okvirnem sporazumu. Dobavitelj naročniku v vsakem primeru odgovarja za nastalo škodo zaradi napak oziroma zamud pri dobavi.

* 1. **člen**

**(obveznosti dobavitelja)**

Obveznosti dobavitelja po tem okvirnem sporazumu so:

* + svoje obveznosti izpolniti vestno, pošteno in kakovostno, skladno z vsakokratnimi roki, brez napak in zamud, skladno z določili okvirnega sporazuma ter v skladu z veljavnimi predpisi, normativi, standardi, pravili stroke in navodili naročnika;
	+ zagotoviti vse tehnične, materialne in kadrovske vire, ki so potrebni za izpolnitev okvirnega sporazuma in posameznih naročil;
	+ sodelovati z naročnikom ter po potrebi z organi in tretjimi osebami s ciljem, da prevzete obveznosti izpolni kakovostno, pravočasno in brez napak;
	+ sproti popravljati in dopolnjevati način izpolnjevanja okvirnega sporazuma oziroma posameznih naročil, v kolikor naročnik ugotovi oziroma se izkaže, da je dobaviteljev način izpolnjevanja obveznosti pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja okvirnega sporazuma in posameznih naročil.

Način dobave izbere dobavitelj v skladu s svojo strokovno presojo, če ga ne določi naročnik, če ni določen v specifikacijah posameznega naročila ali če ta ne izhaja iz vsebine in namena posameznega naročila. Dobavitelj je dolžan takoj pisno opozoriti naročnika na okoliščine, ki bi lahko otežile ali onemogočile kakovostno in pravilno izvedbo dobave ali bi onemogočale oddajo ustrezne ponudbe.

Če naročilo ne omogoča strokovno optimalne izvedbe dobave ali pa zahteva rešitve, ki niso v skladu s pravili stroke, mora dobavitelj naročnika na to dejstvo opozoriti in mu svetovati primernejšo izvedbo, vendar mora naročilo izpolniti, kot ga poda naročnik, če naročnik pri tem vztraja. Dobavitelj je kot strokovnjak na področju, ki je predmet naročila, tudi dolžan naročnika opozoriti na morebitno objektivno nezmožnost izpolnitve posameznega naročila.

Neutemeljena zavrnitev naročila, zamujanje z izvedbo dobave, odstopanje od naročenega načina izvedbe ali nekakovostna oziroma nepravilna dobava pomeni kršitev pogodbenih obveznosti, zaradi katere lahko naročnik odstopi od posameznega naročila in izvede kritni kup. Navedeno ne posega v pravice naročnika, da odstopi od okvirnega sporazuma, dobavitelju obračuna pogodbeno kazen, zahteva povrnitev nastale škode ter unovči zavarovanje za dobro izvedbo pogodbenih obveznosti.

* 1. **člen**

**(garancijski rok in servis opreme)**

Dobavitelj ob vsaki posamezni dobavi opreme naročnika seznani z garancijskim rokom dobavljene opreme, ki ne sme biti krajši od zakonsko predpisanega. V kolikor dobavitelj garancijskega roka ne navede, velja na izročeno opremo 3-letni garancijski rok. V garancijskem času je dobavitelj dolžan za naročnika brezplačno zagotavljati servis opreme, in sicer mora zagotoviti:

* + kontaktni center oziroma kontaktno osebo za prijavo napake,
	+ odpravo manjše napake na mestu samem – na lokaciji naročnika,
	+ prevzem okvarjene opreme in njeno dostavo na servis ter popravljeno nazaj k naročniku,
	+ izjemoma: odpravo večje napake na mestu samem – na lokaciji naročnika, v kolikor uporabnik ne more dati okvarjene opreme na servis (nujna uporaba),
	+ odzivni čas za pričetek odpravljanja napake: 1 delovni dan od obvestila naročnika,
	+ čas za odpravo napake: 3 delovne dni od pričetka odpravljanja napake. V primeru dogovora z naročnikom je čas za odpravo napake lahko daljši, vendar mora dobavitelj v tem primeru zagotoviti nadomestno opremo.

Dobavitelj jamči, da bodo dobavljena oprema in izvedene storitve kakovostne, v skladu z veljavnimi predpisi in standardi ter v skladu s specificiranimi zahtevami naročnika. Dobavitelj jamči, da bo naročila izpolnjeval s kvalificiranimi kadri, da bo preverjal kakovost dobavljene opreme in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.

* 1. **člen**

**(obveznosti naročnika)**

Obveznosti naročnika po tem okvirnem sporazumu so:

* + dobavitelju podati pojasnila in informacije, s katerimi razpolaga in so potrebne za uspešno izpolnitev okvirnega sporazuma oziroma posameznega naročila;
	+ pravočasno obveščati dobavitelja o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti dobavitelju vse morebitne nejasnosti v obsegu in vsebini pogodbenih del oziroma dobav;
	+ dobavitelju plačati izpolnitev njegovih obveznosti skladno s tem okvirnim sporazumom in posameznimi naročili.
	1. **člen**

**(podizvajalci)**

Dobavitelj bo ta okvirni sporazum izpolnil z naslednjimi podizvajalci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, dobavitelj pooblašča naročnika, da na podlagi potrjenih računov oziroma situacij s strani dobavitelja neposredno plačuje podizvajalcu. Dobavitelj mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, mora dobavitelj naročniku najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom tega okvirnega sporazuma.

Dobavitelj mora med izvajanjem okvirnega sporazuma naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje okvirnega sporazuma, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi tega okvirnega sporazuma, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti in vsaj v enaki meri tudi meril, ki jih je dobavitelj izpolnjeval s prejšnjim podizvajalcem. Dobavitelj mora za podizvajalce, ki jih namerava v izpolnitev javnega naročila vključiti po sklenitvi okvirnega sporazuma, predložiti dokazila o neobstoju razlogov za izključitev ob predlogu za nominacijo, pred pričetkom izvajanja del s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev ter meril, ki veljajo za podizvajalca.

Dobavitelj mora za novo angažirane podizvajalce predložiti obrazec ESPD, obrazec »Podizvajalci« in, v kolikor je to relevantno, obrazec »Izjava podizvajalca o neposrednih plačilih«. Zaradi hitrejše obravnave predloga za nominacijo podizvajalca lahko dobavitelj poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev in meril.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bil sklenjen ta okvirni sporazum, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani dobavitelja),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev in meril za oddajo javnega naročila vsaj v enaki meri, kot jih je izpolnjeval podizvajalec, namesto katerega želi dobavitelj nominirati novega podizvajalca.

Dobavitelj v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti)**

Dobavitelj mora skupaj s podpisom tega okvirnega sporazuma naročniku predložiti tri originalne podpisane in žigosane bianko menice za dobro izvedbo pogodbenih obveznosti, v papirni obliki. Pogodbeni stranki ugotavljata, da je dobavitelj naročniku že predložil menično izjavo za dobro izvedbo pogodbenih obveznosti, s katero je naročnika za primer izpolnitve katere od spodaj navedenih okoliščin pooblastil za izpolnitev vsake od bianko menic.

Če se med trajanjem okvirnega sporazuma skladno s 95. členom ZJN-3 spremeni vrednost predmeta okvirnega sporazuma, mora dobavitelj temu ustrezno spremeniti oziroma nadomestiti menično izjavo. Vsakič, ko naročnik unovči oziroma predloži v unovčitev bianko menico, mu mora dobavitelj brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik izpolni in unovči do poteka roka veljavnosti tega okvirnega sporazuma plus 30 dni, do višine 310.000,00 EUR v sklopu št. 1, 1.000.000,00 EUR v sklopu št. 2, 150.000,00 EUR v sklopu št. 3 in 80.000,00 EUR v sklopu št. 4, če:

* dobavitelj ne prične izpolnjevati svojih pogodbenih obveznosti v roku in v skladu z določili okvirnega sporazuma,
* dobavitelj preneha izpolnjevati svoje pogodbene obveznosti v skladu z določili okvirnega sporazuma,
* dobavitelj svojih obveznosti ne izpolni skladno z okvirnim sporazumom, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* dobavitelj naročniku ali tretjim osebam pri izvajanju del povzroči škodo, ki je ne povrne v roku 8 dni po pozivu naročnika,
* dobavitelj naročniku poda zavajajoče ali lažne izjave, podatke oziroma dokumente,
* dobavitelj ne odpravi v celoti, ustrezno in v določenih rokih vseh notificiranih napak,
* dobavitelj naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila.

Finančno zavarovanje za dobro izvedbo pogodbenih obveznosti lahko naročnik pod pogoji iz prejšnjega odstavka izpolni in unovči tudi, če naročnik odstopi od okvirnega sporazuma iz drugega utemeljenega razloga, ki izvira iz sfere dobavitelja ali, če dobavitelj odstopi od okvirnega sporazuma brez utemeljenega razloga, ki bi izviral iz sfere naročnika.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju okvirnega sporazuma.

Odgovorni predstavnik naročnika po tem okvirnem sporazumu je asist. dr. Gašper Fele Žorž, vodja IT, elektronski naslov: gasper.felezorz@fri.uni-lj.si, telefon: 01 4798 221.

Odgovorni predstavnik dobavitelja po tem okvirnem sporazumu je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, elektronski naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem tega okvirnega sporazuma. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od okvirnega sporazuma)**

Naročnik lahko odstopi od tega okvirnega sporazuma z odpovednim rokom 8 dni v primerih, opredeljenih v tretjem odstavku 11. člena okvirnega sporazuma ali, če dobavitelj drugače huje krši določila tega okvirnega sporazuma. Naročnik lahko skladno s tem odstavkom odstopi od okvirnega sporazuma po predhodnem opominu, razen v primeru iz pete alineje tretjega odstavka 11. člena okvirnega sporazuma, ko opomin ni potreben.

Naročnik lahko brez kakršnih koli obveznosti do dobavitelja odstopi od tega okvirnega sporazuma z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Dobavitelj lahko odstopi od tega okvirnega sporazuma z odpovednim rokom 8 dni v primeru, ko naročnik zamuja s plačilom pravilno izstavljenega in prejetega računa, ki ga ni grajal, oziroma nespornega dela takega računa, več kot 90 dni, pri čemer je dobavitelj naročnika opomnil na njegove obveznosti po takem računu.

Odstop od okvirnega sporazuma mora biti nasprotni stranki sporočen v pisni obliki. Obvestilo o odstopu od okvirnega sporazuma mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

V primerih iz prejšnjih odstavkov naročnik in dobavitelj takoj poravnata vse dolgovano po okvirnem sporazumu, morebitno pogodbeno kazen, zamudne obresti in eventualno izkazano škodo. V primeru, da dobavitelj svojih obveznosti do naročnika ne poravna skladno s tem odstavkom, lahko naročnik unovči finančno zavarovanje za dobro izvedbo pogodbenih obveznosti.

Okvirni sporazum lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(pogodbena kazen)**

Če dobavitelj zamuja z izpolnitvijo posameznega naročila na podlagi tega okvirnega sporazuma iz razloga, ki ne izvira iz sfere naročnika, mu lahko naročnik obračuna pogodbeno kazen v višini 1% od pogodbene vrednosti takega naročila (brez DDV) za vsak dan zamude, vendar največ 10% posameznega naročila (brez DDV).

Pogodbeni stranki se strinjata, da v primeru dobaviteljeve zamude z izpolnitvijo naročniku ob sprejemu izpolnitve ni treba posebej obvestiti dobavitelja o pridržanju pravice do obračuna pogodbene kazni, temveč lahko pogodbeno kazen dobavitelju zaračuna v skladu z določili tega okvirnega sporazuma na podlagi vsake zamude brez obvestila.

Če dobavitelj posameznega naročila po tem okvirnem sporazumu ne izpolni (pri čemer ne gre za izpolnitev z zamudo) ali ga izpolni z napako, ki je na poziv naročnika ne odpravi v celoti v postavljenem roku, mu lahko naročnik obračuna pogodbeno kazen v višini 10% vrednosti posameznega naročila (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik iz naslova pogodbene kazni izstavi dobavitelju račun, ki ga mora dobavitelj plačati v roku 8 (osmih) dni od prejema.

* 1. **člen**

**(socialna klavzula)**

Ta okvirni sporazum preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja ali njegovega podizvajalca, ali če se naročnik seznani z dejstvom, da je pristojni državni organ pri dobavitelju ali njegovem podizvajalcu v času izvajanja okvirnega sporazuma ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo ta o tem obvesti dobavitelja v desetih dneh. Dobavitelj lahko v roku, ki ga določi naročnik, in ki ni daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko dobavitelj v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če dobavitelj ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko dobavitelj zamenja podizvajalca v roku, ki ga določi naročnik in ni daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe okvirnega sporazuma. Če dobavitelj ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če dobavitelj ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti okvirnega sporazuma še najmanj šest mesecev.

V primeru izpolnitve razveznega pogoja se šteje, da je okvirni sporazum razvezan z dnem sklenitve nove pogodbe oziroma okvirnega sporazuma o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je okvirni sporazum razvezan šestdeseti dan od seznanitve s kršitvijo.

* 1. **člen**

**(protikorupcijska klavzula)**

Okvirni sporazum, pri katerem kdo v imenu ali na račun dobavitelja, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, dobavitelju ali njegovemu predstavniku, zastopniku ali posredniku, je ničen.

* 1. **člen**

**(varstvo podatkov in poslovne skrivnosti)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (splošna uredba o varstvu podatkov) (UL L 119, 4.5.2016). Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

Stranki okvirnega sporazuma sta sporazumni, da vsi podatki, do katerih bi prišli z izpolnjevanjem ali na podlagi tega okvirnega sporazuma, in niso po zakonu javni, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo tega okvirnega sporazuma.

Dobavitelj je dolžan obvestiti svoje delavce, da lahko pri svojem delu pridejo v stik z zaupnimi podatki, ter zagotoviti, da pri delu z njimi ravnajo z največjo mero skrbnosti. Obveznost varovanja podatkov in poslovne skrivnosti se nanaša tako na čas izvrševanja okvirnega sporazuma, kot tudi po njegovi izpolnitvi oziroma prenehanju veljavnosti.

* 1. **člen**

**(končne določbe)**

Stranki se zavezujeta, da bosta pri izvrševanju tega okvirnega sporazuma ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev okvirnega sporazuma.

Okvirni sporazum je sklenjen z dnem podpisa obeh pogodbenih strank, veljati pa začne, ko dobavitelj predloži naročniku finančno zavarovanje za dobro izvedbo pogodbenih obveznosti. Okvirni sporazum je sklenjen za obdobje 4 let od njegove sklenitve.

Naročnik in dobavitelj se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta okvirni sporazum je sestavljen v dveh enakih izvodih, od katerih prejme vsaka pogodbena stranka po en izvod. Kakršnekoli spremembe ali dopolnitve okvirnega sporazuma so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK DOBAVITELJ**

Univerza v Ljubljani, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakulteta za računalništvo in informatiko

izr. prof. dr. Mojca Ciglarič, dekanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_